এ দিন সকালে ভূমিকম্প টের পেতেই রাস্তার গাড়়িগুলিও দাঁড়িয়ে পড়ে। কেউ এদিক ওদিক বসে পড়েন। ফনীন্দ্রদেব বিদ্যালয়ের ছাত্ররাও ছুটোছুটি শুরু করে দেয়। ক্লাসের ভিতরে যে সব ছাত্ররা ছিল, একছুটে বাইরে বেরিয়ে তারা জড়ো হয় স্কুলের মাঠে। বিভিন্ন দোকানের ব্যবসায়ীরাও দোকান ছেড়ে নেমে আসেন রাস্তায়। কাজের দিনে সরগরম ছিল জলপাইগুড়ি বড় পোস্ট অফিসও। এ দিনের ভূমিকম্পের জেরে আতঙ্ক ছড়ায় সেখানেও। কর্মী, গ্রাহক সকলেই বেরিয়ে আসেন রাস্তায়। পাড়ায় পাড়ায় নানা বাড়ি থেকে পাওয়া গিয়েছে শঙ্খ, উলুধ্বনির আওয়াজ। জলপাইগুড়ি শহরে প্রচুর বহুতল রয়েছে। ভূমিকম্প টের পেয়ে সেখান থেকেও নেমে আসেন বাসিন্দারা।